એકવખત કુંડલિની શક્તિ જાગૃત થયા બાદ અભ્યાસુને વિવિધ પ્રકારના અનુભવો થાય છે જેમકે વિદ્યુત અથવા રંગોનો ઝબકારો, આંતરિક ઘંટનાદનો અવાજ અથવા ધીમો ગણગણાટ, સ્વંયસ્ફૂરિત ઝણઝણાટ અથવા શરીરનું હલનચલન, પરમ માનસિક શાંતિ વગેરે જેવા ઘણાં અનુભવો થાય છે. દરેક વ્યક્તિના અનુભવો જુદા જુદા હોય છે. – દરેક માટે કોઈ ચોક્ક્સ પદ્ધતિ લાગુ પડતી નથી. એકવાર કુંડલિની જાગૃત થયા બાદ આ સત્ય દરેક અભ્યાસુ પોતાના અનુભવો દ્વારા જાણી શકે છે. જો આ સ્થિતિએ અભ્યાસુ આધ્યાત્મિક અભ્યાસ જેમકે ધ્યાન ચાલુ રાખે તો કુંડલિની કરોડના નીચલા સ્તરેથી ઉપર તરફની યાત્રા ચાલુ રાખે છે જ્યાં આ શક્તિ પહેલાં સુષુપ્ત અવસ્થામાં હતી.